GRØNLAND (Dagbladet): Den unge gutten som forsøkte å gjemme seg bak disken på Deli de Luca på Grønland var livredd. I hæla hadde han fire personer som jaktet på ham. Den ene løftet en stor kniv og hogg til mot halsen til gutten. En gang, to ganger, før knivmannen satte en springskalle på gutten.

Tre andre personer kom til og volden eskalerer. Offeret ble slått i hodet med flasker, og en heller pølsedressing over hodet hans.



Hendelsen skjedde lørdag i forrige uke. Nå slår vektere alarm om dette er den nye hverdagen på Grønland i Oslo i corona-tiden, og at volden har økt kraftig.



Mindre folk i gatene

Etter at myndighetene innførte strengere krav til karantene, samt oppfordret folk til å tilbringe minst mulig tid utendørs, har gatene i Oslo blitt nærmest folketomme. Selv på Grønlands torg, som til vanlig yrer av liv, har aktiviteten sunket til et minimum.

Folk som haster inn og ut av T-banen, som bærer på de nødvendige varene i handleposer, eller som drister seg til å legge joggeturen innom byen.

Skru På Lyd Error Error «HELE NORGE KLAPPER»: Klokken 18.00 tirsdag kunne man høre folk klappe flere steder i landet. Initiativtakeren ønsker å hylle de som gjør en ekstra innsats for samfunnet. Video: Kristoffer Løkås Vis mer

Ungdomsgrupperinger

Det er imidlertid ikke alle som tar alle nødvendige forholdsregler for å unngå smitte av coronaviruset. Proff Security, som står for vakthold av området, opplever en drastisk økning av kriminalitet fra ungdomsgrupperinger.

- Den siste tida før smitten rammet Norge slik den gjorde, var det mindre voldshendelser, for vaktene våre og for enkeltpersoner på gata. Nå den siste uka har et av kameraene våre blitt revet ned, en av vaktene angrepet og det har vært flere knivstikkinger. Det viser at kriminaliteten, som har holdt seg lav fram til nå, har eskalert på grunn av mindre synlighet av politi og vektere, sier vekter Simen Andresen (24), som medgir at situasjonen gjør ham ukomfortabel.

KRIMINALITET I DET SKJULTE: I denne bakgata på Grønland foregår det mye skjult kriminalitet ifølge vekter Simen Andresen. Foto: Bjørn Langsem / Dagbladet Vis mer

- Vi kan fort bli utsatt for vold, slik en av vekterne våre ble i helga. Vi må også tenke på vår egen sikkerhet og holde avstand slik at vi ikke blir smittet. De eneste tilfellene hvor vi har nedleggelser er i liv eller død-situasjoner.

Grov vold

Lørdag kveld rykket flere politipatruljer ut etter melding om knivstikking. Flere personer fra ungdomsmiljøet på Grønland barket sammen på Deli de Luca, og én ble gått løs på med en spiss gjenstand.

Den grove volden ble fanget på et overvåkingskamera og videoen kan sees i toppen av saken.

Ingen ble kritisk skadd og politiet pågrep fire personer.

Politiet har god oversikt over personene som var involvert, men kjenner ikke til årsaken til det brutale knivangrepet.

Skru På Lyd Error Error PÅGREP SMITTET: Flere politifolk måtte i karantene etter å ha pågrepet av corona-smittet person fredag. På mandag kom kontrabeskjed om at den pågrepne likevel ikke var smittet og politiet kunne roteres tilbake i tjeneste. Mandag kveld var over 1000 politiansatte i karantene. Video hentet fra snapmap. Vis mer

- Dette er yngre folk og flere av dem som tilhører dette miljøet er under 18 år, sier Håvard Sharma-Sundheim, som er avsnittsleder for spesiell innsats, etterretningsseksjon sentrum i Oslo politidistrikt.

Politiet mener hendelsene kan være relatert til corona-smitten og karantenetiltakene som er iverksatt av myndighetene.

- De kjeder seg og mangler noe skikkelig å drive med og et sted å være. Det blir det bråk av. Sånn er det for mange nå, sier Sharma-Sundheim om ungdomsgrupperingene.

Slår og sparker

- Vi har aldri opplevd noe liknende, og jeg har vært her i 10 år. Det har alltid vært mye i området utenfor, men aldri her inne. Det har vært småtterier, og de har vist hensyn, forteller daglig leder i butikken, Arslan Muzaffar, til Dagbladet.

#Oslo. Politiet har høy tilstedeværelse i området Tøyen/ Grønland nå. Etter flere voldshendelser blant unge menn i området siste tiden undersøker vi om disse kan ha sammenheng. Ingen er alvorlig skadd, og vi jobber nå for å få tak i de involverte, samt å forebygge nye hendelser. — OPS Politiet Oslo (@oslopolitiops) March 17, 2020

Det var ikke den eneste hendelsen inne på Deli de Luca denne helga. Et opptak fra et overvåkningskamera viser en kvinne som knuser en glassplate fra en isdisk i hodet på en ansatt. Når vekteren ankommer stedet og griper inn, slår og sparker hun fra seg for å komme unna.

De siste dagene har ting endret seg drastisk. En rekke vektere ved Proff Security har blitt permittert som følge av at butikker har stengt. Nå er de bare én vakt per skift. I tillegg anslår daglig leder Kaisar Ali at arbeidsmengden har firedoblet seg, mest på grunn av ungdomsgrupperingene.

- Jeg hadde forventet mer av dem i den tøffe situasjonen vi står i nå, at de hadde sluttet med sine daglige gjøremål. I stedet har de gått motsatt vei. Det hadde gjort jobben enklere om de hadde samarbeidet i denne tøffe tida, sier han.

CORONAFRYKT: Natali Ruiz dekker seg godt til når hun er utendørs. Foto: Bjørn Langsem / Dagbladet Vis mer

Alvorlig

Vekterne melder om ødeleggelse av overvåkningskameraer, innbrudd i biler og nasking i butikker, i tillegg til en rekke voldshendelser. Bare i løpet av timene Dagbladet er i området, meldes det om to voldshendelser på Grønland og Tøyen.

- Det er ganske alvorlig, sånne ting ser vi ikke normalt. Det er det som det har blitt en økning av i det siste. Det er ute av kontroll, rett og slett, sier Ali.

#Oslo. Politiet er på Grønland ifbm en voldshendelse hvor en ung mann(20) er utsatt for vold mot ansiktet, samt at han har en stikkskade i hånda. Han er behandlet av amb, og kjørt sykehus for ytterligere legebehandling. Politiet er i søk, samt jobber med etterforskning på stedet. — OPS Politiet Oslo (@oslopolitiops) March 17, 2020

For Deli de Luca-leder Muzaffar kommer den økte kriminaliteten på toppen av de andre bekymringene coronasmitten har medført, blant annet dalende omsetning. I tillegg er butikkansatte ekstra utsatt for smitte.

- Vi har ansatte som ikke tør å komme på jobb på grunn av smitten. De er i nærkontakt med kundene, i tillegg til at folk bryter karantene. Jeg håper denne tida går over fort, sier han.

Nasking

Det er ikke bare ungdomsgrupperingene som byr på problemer for butikkeieren og de ansatte. Også stemningen blant befolkningen generelt har endret seg.

- Det er helt vanlige folk som ikke er kriminelle som har begynt å naske. Folk er frustrerte, og jeg føler at de er bekymret for det som skjer, sier han.

FLERE VOLDSHENDELSER: I helga har det vært to alvorlige voldshendelser på Deli de Luca på Grønland. Daglig leder Arslan Muzaffar forteller at han ikke har vært borti liknende på de 10 åra han har jobbet der. Foto: Bjørn Langsem / Dagbladet Vis mer

En eldre, åpenbart beruset mann sjangler inn i butikken med en øl i hånda og én stikkende opp av lomma. Han begynner å rope og gestikulere.

- Fuck the americans. Saddam Hussein number one, gjentar han om og om igjen.

Muzaffar tar på seg hansker før han forsøker å geleide mannen ut av butikken. Han lykkes, men mannen kommer tilbake, gjentar strofen sin stadig høyere og spytter på gulvet. Han framstår mer opprørt enn sint.

Vekter Stian Andresen er i nærheten og tar hånd om situasjonen.

Det er en av de mindre problematiske oppdragene han har i løpet av vakta. Seinere på kvelden går han mellom fem menn som har en høylytt krangel ute på torget. En av dem hytter med neven mot en av de andre og er åpenbart sint.

En potensiell voldssituasjon blir avverget - denne gangen.